_:n771b85205d8e4b5dacf02ab3c45d8460xb20
<http://schema.org/articleBody>
"Το νόημα της παρέμβασής του Κασσελάκη προς τα στελέχη που τον καταψήφισαν ήταν «ή εγώ ή όλοι εσείς». Άλλωστε και πριν από την κατάθεση της πρότασης μομφής, ο κ. Κασσελάκης είχε προειδοποιήσει τους εσωκομματικούς αμφισβητίες του ότι ο ίδιος αντλεί τη νομιμοποίησή του από τη βάση του κόμματος, διαχωρίζοντας μάλιστα την εκλογική βάση του ΣΥΡΙΖΑ του 2019 από εκείνη του 2024, για την οποία θεωρεί ότι είναι ταυτισμένη με τον ίδιον και όχι με τον Αλέξη Τσίπρα και τους υποστηρικτές του.\r\nΟ Στέφανος Κασσελάκης και το επιτελείο του έχουν την εκτίμηση ότι το 15% που έλαβε το κόμμα στις ευρωεκλογές του Ιουνίου δεν ανήκει στον ΣΥΡΙΖΑ, αλλά στον ίδιον – και μάλιστα σημειώνουν ότι κάποιες πρόσφατες δημοσκοπήσεις, όπως της Interview, που εμφανίζουν το κόμμα της αξιωματικής αντιπολίτευσης στην 5η θέση στην πρ΄θεση ψήφου, δίνουν στον ίδιο πολύ μεγαλύτερα ποσοστά αποδοχής."
<https://www.protothema.gr/politics/article/1538104/suriza-live-update-me-163-nai-perase-i-protasi-momfis-kasselakis-lutrothika-oloi-eidan-ti-zo-ena-hrono/>